Vrou (51) in hof vir beweerde bedrog, diefstal van R1 m. | Netwerk24
Vrou (51) in hof vir beweerde bedrog, diefstal van R1 m.
14 April 2021 14:59
'n Vrou het Dinsdag in die landdroshof in Randburg verskyn nadat sy haar werkgewer glo uit sowat R1 miljoen bedrieg het.
Petronella Stander (51) is Maandag in hegtenis geneem en word van bedrog en diefstal aangekla, sê kapt. Ndivhuwo Mulamu, woordvoerder van die Valke, in 'n verklaring.
Stander, wat as rekenmeester by die Randburgse outomatiseringsmaatskappy Opto Africa (Pty) Ltd gewerk het, het na bewering tussen 2016 en 2020 sowat R1 miljoen wat vir verskaffers bedoel was by haar eie rekening inbetaal, luidens die verklaring.
Die saak is na die Valke se eenheid vir ernstige handelsmisdade oorgeplaas, waarna 'n lasbrief vir haar inhegtenisneming uitgereik is. Sy het haar by die Valke se kantoor in Johannesburg oorgegee en is in hegtenis geneem en aangekla.